**Ministru kabineta rīkojuma projekta „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta rīkojuma projekts „Par valsts pārvaldes uzdevumu ārējās ekonomiskās politikas jomā nodošanu un finansējuma pārdali starp Ekonomikas ministriju un Ārlietu ministriju” (turpmāk – rīkojuma projekts) ir sagatavots, pamatojoties uz Valsts pārvaldes iekārtas likuma 13.pantu, 15.panta pirmo daļu, kā arī 15.panta trešās daļas 3. un 4.punktu |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai nodrošinātu vienotu koordināciju ārējās tirdzniecības politikas jautājumos Latvijas prezidentūras Eiropas Savienības (turpmāk – ES) Padomē un Ekonomiskās sadarbības un attīstības organizācijas (turpmāk – OECD) iestāšanās sarunu kontekstā, ārlietu un ekonomikas ministri ir vienojušies, ka Latvijas Republikas interešu pārstāvība Pasaules Tirdzniecības organizācijā (turpmāk - PTO) un daļēji Eiropas Savienības institūcijās, kā arī ārējās tirdzniecības politikas izstrāde un īstenošana, tiek nodota Ārlietu ministrijas (turpmāk – ĀM) kompetencē.Nepieciešamība koncentrēt ārējās tirdzniecības jautājumus vienā ministrijā, ir aktualizēta jau iepriekš. 2010. gadā valsts budžeta finansētu funkciju izvērtēšanas rezultātos Funkciju izvērtēšanas darba grupa noslēguma ziņojumā izteica priekšlikumu Ārējās tirdzniecības politiku koncentrēt ĀM, ievērojot to, ka valsts ekonomisko interešu pārstāvniecība, tai skaitā ārējās tirdzniecības politika, ir būtiska ārpolitikas funkcija.Šobrīd ar ārējās tirdzniecības politiku saistītu funkciju izpilde normatīvajos aktos ir uzdota gan ĀM, gan Ekonomikas ministrijai (turpmāk – EM).ĀM ir atbildīga par Latvijas Republikas pastāvīgo pārstāvniecību Apvienoto Nāciju Organizācijā Ženēvā, kas nodrošina Latvijas pārstāvību PTO. ES Padomes ietvaros ĀM pārstāv Latvijas intereses tādās ar ārējo tirdzniecību saistītās darba grupās kā Eiropas Brīvās tirdzniecības asociācijas darba grupa un Vispārējās labvēlības sistēmas darba grupa. ĀM veic arī Latvijas interešu pārstāvēšanu OECD Investīciju komitejā.EM Ārējo ekonomisko attiecību departamentā ietilpst Ārējās tirdzniecības politikas nodaļa. Vienlaikus Latvijas Pastāvīgajā pārstāvniecībā ES uz prezidentūras laiku EM pārziņā ir izveidota Ārējās tirdzniecības politikas nodaļa, kurā ietverta arī pastāvīgā EM specializētā atašeja vieta tirdzniecības politikas jautājumos. Uz Latvijas prezidentūras laiku ES Padomē pastāvīgajā pārstāvniecībā Ženēvā ir izveidotas divas EM pārziņā esošas amata vietas darbam ar PTO jautājumiem. EM ir piešķirts finansējums divām amata vietām darbam ar tirdzniecības jautājumiem OECD ietvaros. EM šobrīd veic Latvijas interešu pārstāvēšanu OECD Tirdzniecības komitejā.Lai nodrošinātu vienotu koordināciju ārējās tirdzniecības politikas jautājumos, ĀM un EM vienojas, ka Latvijas Republikas interešu pārstāvība Pasaules Tirdzniecības organizācijā un ES institūcijās (tai skaitā, pilntiesīgā pārstāvja un vietnieka vietas ES padomes Tirdzniecības politikas komitejā), kā arī ārējās tirdzniecības politikas izstrāde un īstenošana, tiek nodota ĀM. No Ekonomikas ministrijas Ārlietu ministrijai tiek nodotas sekojošas Eiropas Savienības Institūciju darba grupas/komitejas - A4 Tirdzniecības politikas komiteja: pilntiesīgie pārstāvji, vietnieki, eksperti (pakalpojumi un investīcijas, STIS, savstarpēja atzīšana); C27 Tirdzniecības jautājumu darba grupa. No Ekonomikas ministrijas nodot Ārlietu ministrijai atbildību OECD Tirdzniecības komitejā.Ievērojot iepriekš minēto, rīkojuma projekts paredz atbilstoši Valsts pārvaldes iekārtas likuma 15.panta trešās daļas 3.punktam nodot ĀM kompetencē Ministru kabineta 2010.gada 23.marta noteikumu Nr.271 „Ekonomikas ministrijas nolikums” (turpmāk – EM nolikums) 5.2.4.apakšpunktā noteikto EM uzdevumu (t.i., ārējās tirdzniecības politikas izstrādi un īstenošanu), EM nolikuma 5.2.3.apakšpunktā noteikto uzdevumu nodrošināt Latvijas Republikas interešu pārstāvību Pasaules Tirdzniecības organizācijā, kā arī EM nolikuma 5.2.3.apakšpunktā noteikto uzdevumu nodrošināt Latvijas Republikas interešu pārstāvību Eiropas Savienības institūcijās šādās kompetencēs atbilstoši Eiropas Savienības tiesību kopuma klasifikācijai:* + 1. komerciālā politika, tai skaitā, vispārīgie noteikumi;
		2. tirdzniecības noteikumi, tai skaitā, priekšrocību režīms, kopīgie noteikumi par importu un kopīgie noteikumi par eksportu;
		3. tirdzniecības aizsardzība, tai skaitā, kompensācijas maksājumi, antidempinga pasākumi, īpašie EOTK pasākumi un citi tirdzniecības politikas pasākumi.

Atbilstoši iepriekš minētajām ĀM nododamajām EM kompetencēm Eiropas Savienības institūcijās, rīkojuma projektam pievienotais Ministru kabineta sēdes protokollēmums nosaka uzdevumu ĀM kopā ar EM sagatavot un līdz 2014.gada 1.augustam iesniegt apstiprināšanai Ministru kabinetā grozījumus Ministru kabineta 2012.gada 28.marta rīkojumā Nr.141 „Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai”, nosakot, ka šī rīkojuma 11.60, 11.60.10, 11.60.30, 11.60.30.10, 11.60.30.20, 11.60.30.30, 11.60.40, 11.60.40.10, 11.60.40.20, 11.60.40.30, 11.60.50 punktos par atbildīgo ministriju tiek noteikta ĀM. Papildus minēto EM uzdevumu nodošanai rīkojuma projekts saskaņā ar Valsts pārvaldes iekārtas likuma 15.panta trešās daļas 3.punktu paredz nodot ĀM arī atsevišķas EM struktūrvienības un amata vietas:1. EM Ārējās tirdzniecības politikas nodaļu ar nodaļas vadītāja un divām vecāko referentu amata vietām;
2. Latvijas Republikas Pastāvīgās pārstāvniecības Eiropas Savienībā Ārējās tirdzniecības nodaļas trīs EM specializēto atašeju amata vietas;
3. Latvijas Republikas Pastāvīgās pārstāvniecības Apvienoto Nāciju Organizācijā (Ženēvā) divas EM specializēto atašeju amata vietas.

ĀM ir izvērtējusi iespējamos riskus, kā EM uzdevumu pārņemšana ĀM kompetencē varētu ietekmēt sagatavošanās procesu Latvijas prezidentūrai ES Padomē. Uzskatāms, ka ĀM varēs nodrošināt iesākto procesu pēctecību un spēs pārņemt attiecīgos EM uzdevumus, neapdraudot kvalitatīvu sagatavošanos Latvijas prezidentūrai un veiksmīgu prezidentūras norisi ārējās tirdzniecības jautājumos.Lai ĀM varētu nodrošināt finanšu līdzekļus iepriekš minēto EM uzdevumu izpildei un pārņemamās struktūrvienības un amata vietu finansēšanai, rīkojuma projekta 3.punkts nosaka Finanšu ministrijai veikt apropriācijas pārdali no EM budžeta programmām uz ĀM budžeta programmām/apakšprogrammām. |
| 3. | Projekta izstrādē iesaistītās institūcijas | Ārlietu ministrija un Ekonomikas ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tirdzniecības politikas formulēšanā iesaistītie uzņēmēji un to apvienības, kuriem pēc jaunā regulējuma spēkā stāšanās tiks vienkāršota komunikācija ar valsts iestādēm tirdzniecības politikas jautājumos. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2014** | Turpmākie trīs gadi (*euro*) |
| **2015** | **2016** | **2017** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 195 075 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 195 075 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 195 075 | 0 | 0 | 0 | 0 |
| 2.1. valsts pamatbudžets, t.sk.: | 195 075 | 0 | 0 | 0 | 0 |
| Ekonomikas ministrijas budžets | 195 075 | -195 075 | -383 726 | -120 612 | -120 612 |
| Ārlietu ministrijas budžets | 0 | 195 075 | 383 726 | 120 612 | 120 612 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Atbilstoši likumam “Par valsts budžetu 2014.gadam”:4 amata vietas (Ārējās tirdzniecības politikas nodaļas vadītāja un divas vecāko referentu amata vietas, Latvijas Republikas Pastāvīgās pārstāvniecības Eiropas Savienībā Ārējās tirdzniecības nodaļas viena specializētā atašeja amata vieta) tiek finansētas no 97.00.00 programmas „Nozaru vadība un politikas plānošana” (aprēķins pievienots anotācijas pielikumā);4 amata vietas (Latvijas Republikas Pastāvīgās pārstāvniecības Eiropas Savienībā Ārējās tirdzniecības nodaļas divas specializēto atašeju amata vietas, Latvijas Republikas Pastāvīgās pārstāvniecības Apvienoto Nāciju Organizācijā (Ženēvā) divas specializēto atašeju amata vietas) tiek finansētas no 96.00.00 programmas „Latvijas prezidentūras Eiropas Savienības padomē nodrošināšana 2015.gadam” (aprēķins pievienots anotācijas pielikumā). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Rīkojuma projekts nerada tiešu ietekmi uz valsts budžetu. Rīkojuma projekts rada ietekmi uz EM un ĀM paredzētajiem valsts budžeta finanšu līdzekļiem, nosakot apropriācijas pārdali starp abu ministriju budžeta programmām/apakšprogrammām.EM darbinieki, kuri ieņem rīkojuma projektā minētos amatus, varēs tikt pārcelti darbā uz Ārlietu ministriju saskaņā ar normatīvajos aktos noteikto kārtību. Līdz ar to nav paredzami papildus izdevumi, kas rastos EM darbiniekiem laužot īres līgumus ārvalstīs u.tml.Līdz Saeimas lēmuma pieņemšanai par apropriācijas pārdali starp Ārlietu ministriju un Ekonomikas ministriju, Ārlietu ministrija pārņemto amata vietu darbību nodrošinās esošā budžeta līdzekļu ietvaros. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Ņemot vērā, ka rīkojuma projekts paredz nodot atsevišķus EM uzdevumus ĀM, apstiprināšanai Ministru kabinetā vienlaikus ar rīkojuma projektu tiks virzīti šādi normatīvo aktu projekti:1. Ministru kabineta noteikumu projekts „Grozījumi Ministru kabineta 2010.gada 23.marta noteikumos Nr.271 „Ekonomikas ministrijas nolikums””, kas atbilstoši rīkojuma projektam svītros atsevišķus EM uzdevumus (Ekonomikas ministrijas nolikuma 5.2.3. un 5.2.4.apakšpunktos noteiktos), kuri tiks nodoti Ārlietu ministrijas kompetencē;
2. Ministru kabineta noteikumu projekts „Grozījumi Ministru kabineta 2003.gada 29.aprīļa noteikumos Nr.237 „Ārlietu ministrijas nolikums””, kas atbilstoši rīkojuma projektam papildinās ĀM nolikumu ar jaunajiem ĀM uzdevumiem.

ĀM kopā ar EM sagatavot un iesniegt apstiprināšanai Ministru kabinetā grozījumus Ministru kabineta 2012.gada 28.marta rīkojumā Nr.141 „Par ministriju kompetenču sadalījumu Eiropas Savienības jautājumos atbilstoši Eiropas Savienības tiesību kopuma klasifikācijai”, nosakot, ka šī rīkojuma 11.60, 11.60.10, 11.60.30, 11.60.30.10, 11.60.30.20, 11.60.30.30, 11.60.40, 11.60.40.10, 11.60.40.20, 11.60.40.30, 11.60.50 punktos par atbildīgo ministriju tiek noteikta Ārlietu ministrija. Šis uzdevums ir iekļauts Ministru kabineta sēdes protokollēmumā, ar kuru tiks pieņemts rīkojuma projekts.Papildus minētajiem normatīvo aktu projektiem Ārlietu ministrijai un Ekonomikas ministrijai jāizvērtē iespējamie grozījumi arī citos Latvijas Republikas normatīvajos aktos, nepieciešamības gadījumā iesniedzot attiecīgus normatīvo aktu projektus apstiprināšanai Ministru kabinetā līdz 2014.gada 1.augustam. Tāpat rīkojuma projektam pievienotajā Ministru kabineta sēdes protokollēmumā ir noteikts Ekonomikas ministrijas pienākums sniegt Ārlietu ministrijai nepieciešamo informāciju saistībā ar Eiropas Savienības līmeņa tiesību aktiem, kuros nepieciešams veikt grozījumus kompetenču maiņas rezultātā. |
| 2. | Atbildīgā institūcija | Ārlietu ministrija |
| 3. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ārlietu ministrija un Ekonomikas ministrija |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekts atbilstoši Valsts pārvaldes iekārtas likuma 15.panta trešās daļas 3. un 4.punktam nodod atsevišķus EM uzdevumus ārējās ekonomiskās politikas jomā, kā arī attiecīgās EM struktūrvienības un amata vietas ĀM kompetencē. Saskaņā ar Valsts civildienesta likuma 37.pantā noteikto procedūru tie EM darbinieki, kuri ieņem rīkojuma projektā minētos amatus, varēs tikt pārcelti darbā uz Ārlietu ministriju. |
| 3. | Cita informācija | Nav |

*Anotācijas V un VI sadaļa – projekts šo jomu neskar.*

Ārlietu ministrs Edgars Rinkēvičs

Vīza: valsts sekretārs Andrejs Pildegovičs

25.06.2014. 10:50

1704

D.Daudzvārdis

67016163, davis.daudzvardis@mfa.gov.lv